Diari Oficial de la Generalitat Valenciana


Sumari del DOGV 8448, del 20-12-2018 (2018/11823)

ACORD de 14 de desembre de 2018, del Consell, pel qual s'autoritza una transferència de crèdits del capítol 2 del programa 421.20, Administració de personal, al capítol 4 del programa 422.20, Ensenyament primari, de la Conselleria d'Educació, Investigació, Cultura i Esport, per import de 600.000 euros, per a incrementar la dotació de la línia S5598 que finança les ajudes escolars Bo infantil. Expedient 09.032/18-151.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8448

Data del DOGV
:   20-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11188


Data del document
:   14-12-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de desembre de 2018, del Consell, pel qual s'autoritza una transferència de crèdits del capítol 2 del programa 421.20, Administració de personal, al capítol 4 del programa 422.20, Ensenyament primari, de la Conselleria d'Educació, Investigació, Cultura i Esport, per import de 600.000 euros, per a incrementar la dotació de la línia S5598 que finança les ajudes escolars Bo infantil. Expedient 09.032/18-151. [2018/11965]  
  
  
En l'annex de transferències i subvencions corrents del programa 422.20, Ensenyament primari, s'inclou la línia S5598, «Ajudes escolarització alumnes centres EI primer cicle, en centres de titularitat de corporacions locals i de titularitat privada. Bo infantil». Les ajudes corresponents al curs escolar 2018-2019 es van convocar per Resolució de la Conselleria d'Educació, Investigació, Cultura i Esport de 6 de juny de 2018 i per Resolució de 28 de setembre es va ampliar l'import màxim a destinar a aquestes ajudes fins a 30.183.708 euros. Una vegada resolta la convocatòria la situació dels imports convocats i concedits és la següent:  
  
  Import convocat Import concedit  
2018 71.190.363,00 54.992.550,04  
2019 60.111.874,00 37.035.668,56  
Total curs 2391-7093 65.688.204,00 34.839.604,60  
  
  
En haver-se presentat un important nombre de recursos la conselleria esmentada, prenent en consideració el nombre d'aquests que es preveu resoldre favorablement, l'import a què ascendeix el bo infantil, i les disponibilitats de la línia, planteja la necessitat d'incrementar-ne la dotació en 600.000 euros, i proposa com a font de finançament, disponibilitats existents en el capítol 2 del programa 421.20, Administració del personal, que no es preveuen executar en el que resta d'exercici.  
  
A aquest efecte i en virtut del que es disposa els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, amb la deliberació prèvia, en la reunió del 14 de desembre de 2018,  
  
  
ACORDA  
  
Primer  
Autoritzar una minoració de crèdit en l'aplicació 52.05.34.103.77.0 per import de 600.000 euros.  
  
Segon  
Autoritzar un augment de crèdit en l'aplicació 98.66.98.258.36.5 per import de 600.000 euros, per a incrementar, en l'annex de transferències i subvencions corrents del programa la dotació de la línia S5589, d'acord amb el detall següent:  
  
Codi Denominació Dotació anterior Modificació Dotació actual  
S5598 Ajudes escolarització alumnes centres EI primer cicle en centres cicle de titularitat corporacions locals i titularitat privada.   
Bo infantil 01.554.163,22 966.223,00 41.926.045,00  
  
  
València, 14 de desembre de 2018  
  
La consellera secretària,  
MÓNICA OLTRA JARQUE